**Årsplan 2018-2020**

HFs plan: <http://www.hf.uio.no/om/strategi/arsplaner-rapporter/171027-aarsplan-2018-2020-vedtatt.pdf>

IMK er landets ledende fagmiljø innen medier og kommunikasjon, og i 2017 ble vi for femte år på rad ranket som et av de 50 beste fagmiljøene i verden. Vi har fått flere poeng på rankingen for hvert år, men samtidig lavere rangering. Det gir oss en indikasjon på at de andre ledende fagmiljøene løper fortere enn oss. Selv om man skal være forsiktig med å legge for stor vekt på rankinger, er det utvilsomt at IMK har ambisjoner om å fortsatt hevde seg som et internasjonalt ledende fagmiljø.

HUMEVAL-rapporten i 2017 framhevet medieinnovasjonsmiljøet som det mest interessante som skjer innen mediefag i Norge, og våre tre forskingsgrupper fikk gode karakterer – samtidig som det ble påpekt at vi har potensial for å bli bedre. "Complacency" ble brukt som begrep for å beskrive den generelle tilstanden for fagfeltet i Norge. I 2018 vil vi arbeide systematisk for å vise at IMK ikke fortjener en slik merkelapp.

Det vil fortsatt være et særlig fokus på gjennomføring forvåre studieprogram, og større og bedre søknader om ekstern forskningsfinansiering. Ved å holde fast på disse overordnede målene, vil det bli tydeligere hvordan vi må prioritere våre ressurser, og vi tilpasser oss samtidig den nye finansieringsmodellen for høyere utdanning.

**Virksomhetsovergripende tiltak**

UiOs årsplan definerer 10 sentrale virksomhetsovergripende tiltak. Gjennomføring av tiltakene skal skje i samarbeid mellom alle nivåene i organisasjonen. IMK kommer til å bli involvert i flere tiltak enn de som listes opp nedenfor, men her trekkes noen sentrale aktiviteter fram.

IMKs aktiviteter beskrives nærmere kun i de tilfellene IMK har noe å legge til eller nyansere de virksomhetsovergripende tiltak som gjelder for hele UiO / HF. Gjennomføring av tiltak vil også ta hensyn til at HF skal revidere sin finansieringsmodell i 2018, noe som kommer til å berøre alle underordnede enheter.

***UiO-tiltak: Arbeidsmiljøutvikling***

 *Videreføre arbeidet med systematisk og strukturert arbeidsmiljøutvikling.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Aktivitet 0.1: ARK og arbeidsmiljø**

*Godt arbeidsmiljø er viktig for at HF skal kunne nå sine ambisiøse mål i strategisk plan 2020 og det forventes at alle enheter jobber løpende med utfordringer knyttet til arbeidsmiljø*

IMK var en av de enhetene på UiO som både hadde høyest svarprosent og generelt svært positive resultater under ARK undersøkelsen i 2016. Det ble også igangsatt flere tiltak som skulle forbedre IT-støtte til forskning og undervisning, rutiner for mottak og integrering av nye ansatte and opplevelse av tidspress i vitenskapelig stab

 **IMKs aktiviteter**

**Integrering av internasjonale ansatte**

IMK skal fortsette arbeidet for å bedre integreringen av internasjonale ansatte. Norskkunnskaper anses i en slik sammenheng som avgjørende. UiOs praksis med tilsettinger i faste stillinger forutsetter at søkeren må tilegne seg norskkunnskaper i løpet av tre år for å kunne fungere i stillingen.

**Forventede resultater**

* Fast ansatte på IMK har tilegnet seg norsk på et tilstrekkelig nivå innen tre år fra tiltredelsen for å kunne fungere optimalt både i arbeidssituasjon og sosialt.

**Milepæler for gjennomføring**

* Deltakelse i norskkurs
* Medarbeidersamtaler

**Ansvar**: instituttledelsen

 **Reduksjon av tidspress og arbeidspress**

Det er stor forskjell i sykefravær mellom de ulike ansattgruppene ved IMK. Dette kan skyldes tidspress og arbeidspress, men også andre faktorer kan spille inn. IMK bør jobbe aktivt for å få sykefraværet ned.

**Forventede resultater**

* Reduksjon av sykefraværet

 **Milepæler for gjennomføring**

* Kartlegge situasjonen for sykefraværet og utarbeide en tiltaksplan i samarbeid med bedriftshelsetjenesten og verneombud.

**Ansvar**: instituttledelsen

 ***UiO-tiltak: Effektivisering av administrative tjenester***

*Universitetsstyret fattet 20. juni 2017 følgende vedtak;*

*"Universitetsstyret ber om å få seg fremlagt en sak om igangsetting av en prosess for å effektivisere administrative prosesser ved det enkelte fakultet og mellom fakultetene ved UiO.*

* *Ta utgangspunkt i erfaringene med Internt Handlingsrom (IHR).*
* *Gjennomføres i nært samspill mellom administrasjonen sentralt, det enkelte fakultet og*

*grunnenhetene.*

* *Klargjøre roller og ansvar for gjennomføring av foreslåtte tiltak.*
* *Bidra til å effektivisere administrative prosesser og styrke rammene for forskning og*

*undervisning".*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Aktivitet 0.2: Administrative tjenester**

 *Fakultetet skal jobbe mot en effektivisering av administrative prosesser og styrke rammene for forskning og undervisning ihht universitetsstyrets vedtak.*

**IMKs aktiviteter**

Administrasjonen på IMK skal være med på UiOs og HFs prosesser rettet mot effektivisering og avbyråkratisering. Alle administrative ansatte skal tilpasse seg ny tid gjennom kompetanseheving og bruk av nye digitale verktøy og tjenester

**Effektivisering av prosesser knyttet til økonomi**

Ledelsen på IMK skal sørge for at ressursene utnyttes optimalt, og at prosesser relatert til planleggingen og økonomi for øvrig gjennomføres så effektivt som mulig. IMK skal ha innsikt i økonomisk dekningsbidrag per studieprogram, variable kostnader og variable inntekter.

**Forventede resultater**

* IMK skal ta i bruk et digitalt timeplanleggingsverktøy .
* IMK har oversikt over variable kostnader og inntekter

**Milepæler**

* Oversikt over variable kostnader og inntekter er klart senest vår 2018.
* Implementering av digitalt timeplanleggingsverktøy innen utgangen av 2018.

**Ansvar:** instituttleder

***UiO-tiltak***: ***Karrierepolitikk***

*Utvikle en helhetlig karrierepolitikk ved UiO og utarbeide et systematisk opplegg for karriereutvikling for vitenskapelig ansatte – herunder karriereveiledning for ph.d-kandidater.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
**Aktivitet 0.3: Karriereutvikling/-politikk**

*HF ønsker å ha en mer helhetlig karrierepolitikk for våre ansatte. Motiverte og mer kvalifiserte ansatte bidrar til å fremme våre strategiske mål. Det er særlige de midlertidige ansatte som etterspør karriereplanlegging og karrierebyggende tiltak. HF ønsker også å videreføre gruppecoaching for lektorer som har vist seg å være en vellykket arbeidsmetodikk i forhold til opprykkssøknader. Vi ser at liknende tiltak kan benyttes også for førsteamanuensis som ønsker å jobbe med opprykkssøknad*

**IMKs aktiviteter**

Ledelsen skal aktivt oppfordre ansatte i postdoktor-stillinger, universitetslektorer og førsteamanuensiser til å delta på Karriereløpsprogrammet og i coachinggrupper organisert av fakultetet. Planlegging av videre karriere skal være et fast punkt på medarbeidersamtaler og evt milepælsamtaler mellom forskningslederen og postdoktorer / stipendiater på IMK. IMK skal legge til rette for karriereplanlegging på alle nivåer.

**Forventede resultater**

* Alle postdoktorer, lektorer og førsteamanuensiser har utarbeidet en karriereplan
* Minst en IMK- ansatt årlig deltar i Karriereløpsprogrammet

**Milepæler for gjennomføring**

* Medarbeidersamtaler og evt milepælsamtaler
* Innmelding av relevante kandidater til Karriereløpsprogrammet

**Ansvar** instituttleder og forskningsleder

***Aktivitet 0.4: Revisjon av finansieringsmodellen***

Fakultetsstyret vedtok ved innføringen av nåværende finansieringsmodell at den skal revideres hvert fjerde år. En sentral ramme vil være omleggingen av regjeringens finansieringsmodell fra studiepoeng til grader, og et sentralt spørsmål om fakultetets modell skal følge samme modell.

**IMKs aktiviteter**

IMK skal være i forkant av omleggingen og vurdere nødvendige tiltak for møte den økonomiske utviklingen

**Forventet resultat**

* IMK skal unngå økonomiske tap som følge av en ev. omlegging

**Milepæler for gjennomføring**

* Konsekvensutredning av revidert finansieringsmodell for IMK innen sommeren 2018
* Ev. tiltaksplan utarbeidet i løpet av 2018

**Ansvar:** administrativ leder og instituttleder

 **Utdanning**

***UiO-tiltak 1***

*Enhetene skal styrke studentenes integrering i fagmiljøet og gi god oppfølging underveis i studiene.*

***Forventede resultater 2018-2020***

*-Enheten har analysert data om studiegjennomføringen ved enheten.*

*-Enheten har prioritert tiltak for å øke studiegjennomføring med bakgrunn i gjennomført analyse*

*-Enheten har redusert andelen frafall etter to semester*

*-Enheten har økt andelen bachelor-, master- og ph.d-studenter som gjennomfører på normert tid.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Aktivitet 1.1: Rekruttering***

*Fakultetet vil rekruttere studenter som er motiverte for og har forutsetning for å gjennomføre studiet de begynner på.*

***IMKs tiltak***

De fleste tiltak rettet mot rekruttering gjennomføres fra UiO og HF sentralt, men i 2018 åpnes det for pilotprosjekter ved noen institutter. IMK er utvalgt som pilot, og vil prøve ut nye tilnærminger til å rekruttere motiverte studenter til sine studieprogrammer både på bachelor- og masternivå.

**Forventet resultat**

* IMK skal ha flere og bedre søkere som gir førsteprioritet til IMKs studieprogrammer

**Milepæler for gjennomføring**

* Nedsettelse av en arbeidsgruppe vinter 2018
* Aktiv deltakelse i  'UiO åpen dag' vår 2018
* Målrettet informasjon om IMKs studietilbud på våre egne nettsider og i sosiale medier vår

2018

* Oppfølging av søkere i hele søknadsprosessen, blant annet ved å sende e-post til alle

førsteprioritetssøkere og ringe alle som har takket ja til plassen.

**Ansvar:** studieleder og instituttleder

***Aktivitet 1.2: Studiestart***

*Fakultetet vil videreutvikle konseptet førsteårsopplevelsen og gi studentene på HF en start på sitt akademiske liv som fremmer faglig og sosial tilhørighet. Introduksjonsopplegget for nye studenter skal strekke seg over hele det første studieåret.*

**IMKs tiltak**

* Styrke førsteårsopplevelsen for bachelorstudentene utover de eksisterende mottakstilbudene
* Utarbeide tiltak i henhold til gjennomføringsprosjektets rapport om studentfrafall
* Utarbeide en plan for masterprogrammet Nordic Media ihht rapport fra 2017.

**Forventede resultater**

* Færre bachelorstudenter faller fra i løpet av det første året
* Flere studenter på bachelor og masternivå gjennomfører på normert tid

**Milepæler for gjennomføring**

* Midtveisevaluering av Bachelorveiledningtidlig i 2018
* Tiltaksplan fra gjennomføringsprosjektet utarbeides tidlig i 2018 og implementeres i løpet av

året.

* Resultater fra rapporten om Nordic Media skal vurderes tidlig i 2018 og implementeres i

løpet av året.

**Ansvarlig**: undervisningsleder

**UiO-tiltak 2**

*Enhetene skal ta i bruk nyskapende og studentaktive lærings- og vurderingsformer for å styrke studentenes læringsutbytte og utdanningenes arbeidslivsrelevans.*

*Forventede resultater ved utgangen av 2018:*

*• Enheten har en ytterligere økning i andel digital eksamen*

*• Enheten har en større variasjon i lærings- og vurderingsformer innenfor hvert studieprogram*

*Forventede resultater ved utgangen av 2020:*

*• Enhetene har styrket utdanningenes arbeidslivsrelevans.*

*• Enhetene har økt andelen studieprogram som tilbyr praksisplasser*

*Det er viktig å utstyre kandidatene både med de ferdigheter arbeidslivet spesielt etterspør, men også å gjøre de bevisste på de ferdighetene en humanistisk utdannelse allerede har og som potensielle arbeidsgivere ikke er klar over. Fakultetets utdanninger må være relevante og av høy kvalitet. Studentene må utstyres med digital kompetanse slik arbeidsmarkedet etterspør, og de må møte varierte og oppdaterte undervisnings- og eksamensformer underveis i studieløpet.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Aktivitet 2.1: Relevans, praksis og arbeidsliv**

**IMKs aktiviteter**

IMK skal synliggjøre sammenhenger mellom læringsmål, undervisningsformer, ferdigheter og læringsaktiviteter, og gi bedre informasjon til studentene om de ferdighetene som har relevans for arbeidslivet.

**Forventede resultater**

* Flere studenter tar JOUR4900 Internasjonalt prosjektsemester
* Lavere frafall

**Milepæler for gjennomføring**

* Bedre informasjon om IMKs praksisemner innen sommeren 2018
* Bedre informasjon om arbeidslivsrelevans på nettsider, sosiale medier og informasjonsmøter

i løpet av 2018

* Legge til rette for at masterstudenter kan ta JOUR4900 Internasjonalt prosjektsemester ved å

 innføre 30 studiepoengs masteroppgave i løpet av 2018 -2020

**Aktivitet 2.2: Digitalt læringsmiljø**

**IMKs aktiviteter**

Den nye læringsplattformen Canvas tas i bruk i 2018, og inngår i en større kvalitetsheving av digitalt læringsmiljø. Det kommer også nye muligheter i Inspera som gir rom for ytterligere forbedringer og variasjoner for digital eksamen. Fakultetet vil bruke innføring og endringer i disse systemene til å tenke nytt om undervisning og eksamen, særlig digitalt.

**Forventede resultater**

* Alle lærere tar i bruk Canvas i 2018
* Alle skriftlige eksamener gjennomføres i Inspera i 2018

**Milepæler**

* Implementering av Canvas som pilot våren 2018  og full drift fra høsten 2018
* Kontinuerlig utvikling av Inspera i forbindelse med eksamen 2018-2020

**Ansvar**: Undervisningsleder

FORSKNING

***UiO-tiltak 3***

Fakultetene skal ha en betydelig økning i finansiering fra EU-systemet.

Forventede resultater for perioden 2017-2019:

• Årlig økning i antall søknader og gjennomslag innenfor de tematiske områder i Horisont 2020.

• Opprettholdt antall søknader og tilslag innenfor European Research Council i Horisont 2020.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Aktivitet 3.1: Forskningsrådets store programmer**

*Fakultetet skal øke deltakelsen på Forskningsrådets programmer.*

**IMKs aktiviteter**

Det skal jobbes kontinuerlig med å få ut bedre og større søknader. IMK skal jobbe videre med å spisse insentivstrukturen for forskerne på IMK. IMK skal sørge for at eksisterende administrative ressurser brukes smart og effektivt for å gi målrettet og skreddersydd støtte til forskningen.

**Forventede resultater**

* IMK innvilges et Fripro-prosjekt i året i perioden 2018-2020
* IMK innvilges et annet større prosjekt i året i perioden 2018-2020
* IMK innvilges et EU/ERC finansiert prosjekt i perioden 2018-2020

**Milepæler for gjennomføring**

* IMK har etablert et eget prosjekt om institusjonell læring og kompetanseoverføring i forbindelse med utvikling av store prosjektsøknader.
* Alle IMKs søknader gjennomgår interne leserunder før de sendes til finaniseringskilde
* IMK sender flere søknader til Fripro i perioden 2018 - 2020
* IMK sender flere søknader til de relevante tematiske programmene i Forskningsrådet
* IMK gir innspill til program/utlysninger der IMK gis mulighet til det
* IMK sender minimum en ERC-søknad  per i år i perioden 2018-2020
* IMK sender minimum en H2020-søknad  som koordinator i perioden 2018-2020
* IMK er åpne for å ta i mot deltagere i Marie Curie programmet
* Forskningsgruppene evalueres halvårlig i forhold til aktivitetsplaner

**Ansvarlig** Forskningsleder

**Aktivitet 3.2: Åpen tilgang**

*Fakultetet skal sikre at våre ansatte følger regler for egenarkivering av forskningsresultater og ønsker å øke andelen publisering med åpen tilgang. Fakultetet vil nå etablere rutiner for å følge opp egenarkivering, en felles policy for publisering med åpen tilgang skal formidles og legge til rette for økt bruk av publiseringsplattformen FRITT.*

**IMKs aktiviteter**

IMK skal sørge for at alle ansatte kjenner til og følger opp UiOs policy for publikasjoner. Fra og med 2018 knyttes insentivsystemet til rutiner for egenarkivering i  i UiOs vitenarkiv.

**Forventede resultater**

* Alle vitenskapelige ansatte følger UiOs policy for åpen tilgang i løpet av 2018

**Milepæler for gjennomføring**

* Informasjon i forskermøter, fredagsbrev og medarbeidersamtaler  i 2018

**Ansvarlig:** forskningsleder

**Aktivitet 3.3: Forskningsetikk**

*Ny lov om forskningsetikk må følges opp ved HF. Det mangler gode rutiner for oppfølging av eksisterende retningslinjer og krav om databehandling og -lagring. Kompetanseutvikling, informasjon og etablering av rutiner skjer på instituttene. Forskerutdanningsprogrammet er et prioritert område for arbeid med forskningsetikk.*

**IMKs aktiviteter**

IMK skal sørge for at alle ansatte kjenner til og følger opp det forskningsetiske regelverket.

**Forventede resultater**

* Alle IMKs ansatte skal kjenne til og følge regelverket i løpet av 2018

**Milepæler for gjennomføring**

* IMK utarbeider rutiner for oppfølging av regelverket i løpet av 2018
* Informasjon og opplæring skal gis alle ansatte i forskermøter, web, Phd samlinger mm.

**Ansvarlig:** forskningsleder

**Aktivitet 3.4 Phd- stipendiater**

IMK skal følge tett opp alle stipendiater gjennom tiltak som IMK vil identifisere og gjennomføre tiltak som sikrer tettere kontakt med ekstern finansierte kandidaters arbeidsgivere

**Forventede resultater**

* Økt gjennomføring av Phd kandidater på normert tid

**Milepæler for gjennomføring**

* medarbeidersamtaler, jevnlig oppfølging av veiledere, felleskurs og møteplass en gang per semester
* tiltak spesielt rettet inn i sluttfasen av en stipendiats progresjon (vurdering om ekstra veiledning, møter med Phd-leder, språkvask).

***UiO-tiltak 4***

*Rekrutteringsprosessene ved UiO skal forbedres.*

**IMKs aktiviteter**

IMK har rekruttert over 20 nye vitenskapelige ansatte over de siste tre-fire årene. Tiden instituttet brukte på de fleste tilsettingsprosesser har vært kortere enn i gjennomsnitt på HF. Hoveddelen av rekrutteringene (faste stillinger) er nå gjennomført.

IMK skal tilstrebe samme effektivitetsnivå ved tilsetting i prosjektrelaterte stillinger og rekrutteringsstillinger for øvrig også i 2018-2019.

Samfunnskontakt og forskningsformidling

***UiO tiltak 5***

*Enhetene skal sikre at kommunikasjonsarbeidet støtter opp om universitetets samfunnsoppdrag og enhetens strategiske prioriteringer og iverksette og gjennomføre målrettede og målbare tiltak for forskningsformidling og samfunnskontakt.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IMKs aktiviteter**

IMK skal samarbeide med HFs kommunikasjonsseksjon for å produsere en serie med impact artikler om instituttets forskningsområder.

**Forventede resultater**

* Økt synliggjøre IMKs samfunnsbidrag
* Økt aktivitet på IMKs hjemmesider og Facebook-sider
* Økt interesse for IMKs forskning fra medier og andre institusjoner

**Milepæler for gjennomføring**

* Møte med kommunikasjonsseksjonen i løpet av januar 2018
* Publisering av artikler mars-juni 2018

**Ansvar:** Instituttleder og administrativ leder

**Aktivitet 5.1: Fagdager på HF**

*HFs institutter skal arrangere fagdager for å bygge og styrke kontakten med viktige samarbeidspartnere og samfunnsaktører. Fagdagene kan være tverrfaglige eller tematisk organisert.*

**IMKs aktiviteter**

IMK skal arrangere årlige fagdager hvor relevante aktører inviteres. Det eksisterende nettverket

Ex-IMKs årlige samling kan inngå som en del av planen.

**Forventede resultater 2018-2020**

* Økt/forbedret samarbeid med partnere og samfunnsaktører i forskning og undervisning

**Milepæler for gjennomføring**

* IMK har etablert en ressursgruppe som bistår med tilrettelegging og promotering av

fagdagene og karrieredagene i løpet av 2018

* IMK har arrangert 2 fagdager/karrieredager med viktige samarbeidspartnere og tidligere IMK

studenter tilstede i løpet av 2018

* Fagdagene/karrieredagene er evaluert og evalueringen tatt i betraktning i videre planlegging

i løpet av 2018/2019

**Ansvar:** Instituttleder og undervisningsleder

Innovasjon

***UiO tiltak 6***

*Som et ledd i gjennomføring av innovasjonsløftet, skal enhetene utarbeide konkrete målsettinger og iverksette tiltak innen minimum ett av følgende definerte innsatsområder:*

*• Innovasjonskapasitet - kultur, kommunikasjon og lederskap*

*• Kommersialisering og entreprenørskap*

*• Organisering av strategiske allianser, næringslivskontakt og nye møteplasser*

*• Studentinnovasjon*

*• Utdanning*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IMKs aktiviteter**

Medieinnovasjonsmiljøet skal være en spydspiss innenfor forskning relatert til IMKs fagområder. IMK skal arbeide aktivt for å nå sine mål innenfor innsatsområdene kommersialisering og entreprenørskap, samt organisering av strategiske allianser, næringslivskontakt og nye møteplasser.

**Forventede resultater 2018-2020**

* Økt samarbeid med strategisk viktige partnere i forskning og undervisning

**Milepæler for gjennomføring**

* IMK skal knytte til seg minst en næringslivs-phd og/eller en evt næringslivs-professor II i

Perioden 2018-2020.

**Ansvar:** instituttleder